
Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.124/2007 pentru aprobarea redistribuirii unor posturi din cadrul aparatului de lucru al Guvernului şi al Agenţiei pentru Strategii Guvernamentale în cadrul Ministerului Afacerilor Externe, trimis Comisiei noastre pentru dezbatere în fond, cu adresa nr.PL.x- 905 din 19 decembrie 2007.


VICEPRESEDINTE,


         SECRETAR,


              MIRCEA DUŞA

                  SERES DENES

RAPORT  

asupra proiectului de Lege privind aprobarea Ordonanţei de urgenţă a Guvernului nr.124/2007 pentru aprobarea redistribuirii unor posturi din cadrul aparatului de lucru al Guvernului şi al Agenţiei pentru Strategii Guvernamentale în cadrul Ministerului Afacerilor Externe


1. Cu adresa nr.PL.x- 905 din 19 decembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu proiectul de Lege privind aprobarea Ordonanţei de urgenţă a Guvernului nr.124/2007 pentru aprobarea redistribuirii unor posturi din cadrul aparatului de lucru al Guvernului şi al Agenţiei pentru Strategii Guvernamentale în cadrul Ministerului Afacerilor Externe.


La întocmirea Raportului s-au avut în vedere: 

· avizul favorabil al Consiliului Legislativ nr.1524 din 05.11.2007;
· avizul favorabil al Comisiei juridice, de disciplină şi imunităţi nr.PL.x 905 din 6.02.2008;
· avizul favorabil al Comisiei pentru politică externă nr.PL.x 905 din 31 ianuarie 2008.


Proiectul de Lege a fost dezbătut şi analizat în fond, în procedură de urgenţă,  în şedinţa din 12 februarie 2008. 



Prezentul proiect de Lege are ca obiect aprobarea Ordonanţei de urgenţă a Guvernului nr.124/2007 pentru aprobarea redistribuirii unor posturi din cadrul aparatului de lucru al Guvernului şi al Agenţiei pentru Strategii Guvernamentale în cadrul Ministerului Afacerilor Externe.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor,  aprobarea proiectului de Lege, în forma adoptată de Senat.


2. Prin obiectul de reglementare, proiectul de Lege face parte din categoria legilor ordinare.



3. Proiectul de Lege a fost adoptat de Senat în şedinţa din 12 decembrie 2007.


4. La lucrările Comisiei au fost prezenţi un număr de 26 de deputaţi, din totalul de 28 membrii ai Comisiei.
 


Raportul Comisiei a fost adoptat cu unanimitate de voturi.


5. La dezbaterea proiectului de lege au participat, ca invitaţi, în conformitate cu prevederile art.54 şi 55 din Regulamentul Camerei Deputaţilor, doamna Daniela Grigore – şef serviciu, domnul Cosmin Marinescu – director adjunct şi domnul Răzvan Corboş – şef serviciu la Ministerul Afacerilor Externe.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterilor, Comisia propune Plenului Camerei Deputaţilor  aprobarea proiectului de Lege, în forma adoptată de Senat.


VICEPREŞEDINTE,


         SECRETAR,


             MIRCEA DUŞA 


       SERES DENES

Consilier: Sofia Chelaru

